# 【ERB學員技能Show Hand Show】

# 第四集︰美甲唔易做

螢幕蓋字：

ERB學員技能Show Hand Show

職業．技能．修煉所

第4集︰美甲唔易做

畫面見「肥東能量值」，能力包括搞笑、顏值、手藝、體力及魅力。

畫面見何遠東在家中做運動，表情有點吃力，此時電話響起。

何遠東扁著嘴說︰蔣知識…

蔣知識︰肥東，上次你send相俾監製有冇下文呀？

畫面見何遠東早前傳送給監製的相片，分別為何遠東學做小丑、咖啡師及健身指導員。

何遠東︰無呀，完全無回音呀。不過，監製同我講，佢話有個美甲師嘅角色好適合我喎…但我Oppa嚟㗎嘛，無端端點樣做美甲師啫，都唔知佢點諗呀！

蔣知識︰咁難得嘅機會你都唔挑戰吓？點學人做「影帝」呀！最多我幫你約ERB「美甲師」課程學員阿May教你啲基本功啦！

蔣知識︰又好啫！

畫面見何遠東站在美甲店門外，猶疑著是否進去。

何遠東自言自語說︰唉呀，係唔係真係要入去呀？會唔會俾個美甲師笑我㗎？

畫面見何遠東的即時通訊軟件訊息提示聲響起，原來是蔣知識傳送貼圖為他打氣。

螢幕蓋字︰

加油！

何遠東鼓起勇氣說︰人生有幾多個十年？一於豁出去！

畫面見何遠東轉身走入美甲店。

畫面見何遠東進入美甲店，坐了下來。

何遠東︰Hi，阿May。

學員︰Hello，東東。

螢幕蓋字：

ERB「美甲師基礎證書」課程畢業學員

石漢媚 May

何遠東︰我想跟你學美甲呀。

學員︰攬圍裙。

畫面見學員把圍裙遞給何遠東。

螢幕蓋字：

著咗圍裙先講啦！

畫面見何遠東著上圍裙，然後好奇地望著枱上五花八門的美甲圖案，突然發現了蔣知識的美甲圖案。

何遠東︰嘩，真係有好多唔同嘅工具喎！咦，呢個咪就係蔣知識！（何遠東自我幻想中）我學識咗之後，第時咪可以畫自己個樣囉…

螢幕蓋字：

Hi肥東，又係我呀！

學員︰係啦，正經啲啦，跟我嚟學呀！

何遠東︰哦，知道！

畫面見學員示範美甲技巧。

螢幕蓋字：

挫甲形，磨甲面

上底油

上顏色或圖案

上面油

最後照燈

畫面見學員示範的小雞美甲圖案完成。

何遠東︰阿May，聽你講咗咁耐，其實我學識晒㗎啦，等我試吓啦！

畫面見學員露出疑惑表情。

螢幕蓋字：

係咪㗎？

畫面見何遠東拿起美甲畫筆在甲片上開始畫圖案。

螢幕蓋字：

實戰開始！

何遠東︰我畫咗一個好核突嘅箭咀㖭…佢歪咗…畫極都唔橫嘅！

螢幕蓋字：

出界添！

學員︰攞呢支先啱嘅！

畫面見學員遞了另一支美甲畫筆給何遠東。

學員︰清潔咗呢支先！

螢幕蓋字：

清潔咗呢支先！

學員︰咁點！咁樣咁樣…

何遠東︰我得嘅…我得嘅…

螢幕蓋字：

我得嘅…我得嘅…

畫面見何遠東成功畫了一款小雞美甲圖案。

學員︰哎呀，好得意呀，好靚呀！

畫面見何遠東把甲片放進燈機。

學員︰跟住撳嗰個掣就得㗎啦…（過了一會）拎返出嚟…就係咁樣完成㗎啦！

螢幕蓋字：

成功啦！

畫面見何遠東望著小雞美甲圖案製成品。

何遠東︰好靚呀…老師你嗰隻！

學員︰你嗰隻都好有創意呀！

何遠東︰Yeah！「肥東美甲Show Hand Show」，我終於大功告成啦！

螢幕蓋字：

肥東美甲Show Hand Show

何遠東︰阿May呀，原來呢，美甲都好難㗎，你可以憑空想像咁多唔同嘅圖案出嚟，真係好勁呀！

學員：其實你都得㗎。

畫面見學員接聽視像電話。

學員：喂，蔣知識。

蔣知識：阿May，肥東有冇乖乖地跟你學嘢呀？

學員：有呀！

畫面見何遠東接過電話跟蔣知識對話。

何遠東︰梗係有啦！俾你睇吓我嘅作品啦！

畫面見何遠東把剛完成的小雞美甲圖案製成品遞給蔣知識看。

何遠東︰登登！開唔開心？高唔高興？興唔興奮呢？

蔣知識︰Errrr…第一次嚟講呢，你都算幾叻仔嘅！係呢，你呢排跟咗咁多位ERB「職場達人」拜師學藝，梗係學咗唔少嘢啦！

何遠東︰仲駛講嘅，多得佢哋同我分享秘技咋。原來每一個行業都有唔同嘅專業知識同埋技能要學，唔學真係唔識㗎，仲要不斷練習同埋進修，咁樣先至可以成為「職場達人」！

畫面重溫何遠東學習轉碟、咖啡拉花、健身訓練及美甲的片段。

畫面見何遠東電話響起。

螢幕蓋字：

導演Calling…

何遠東︰導演call我呀，咁我係咪即係有戲開喇？

何遠東︰我都要學ERB學員咁樣，把握機會，不斷upgrade自己，有朝一日我都會成為演藝界嘅「職場達人」！Yes！

螢幕蓋字：

職場達人 Yes！

畫面見「肥東能量值」，各項能力包括搞笑、顏值、手藝、體力及魅力均提升至滿分。

螢幕蓋字︰

美甲技能GET

技能滿分

畫面見何遠東在甲片上畫美甲圖案。

螢幕蓋字︰

有獎遊戲問題

大家估吓肥東畫咗咩動物嘅美甲圖案？

A︰狗仔

B︰白兔

C︰熊貓

螢幕蓋字︰

職業．技能．修煉所

[www.erb.org](http://www.erb.org)

ERB熱線：182 182

“My ERB” Facebook專頁

蔣知識（隊長）Facebook專頁